ખિન્નતા, ઉદાસી, દુખ, પીડા અને તાણ (ડીપ્રેસન) વચ્ચે ભેદ છે. ડીપ્રેસન કેમિકલ લોચાથી થાય છે, એવું આ વિષયના તજજ્ઞોનું કહેવું છે. તેમ છતાં આ તજજ્ઞો જે સારવાર કરે તેનાથી સંપૂર્ણ સાજા થઇ ગયા હોય તેવા કિસ્સાઓ ઘણા જ અલ્પ છે. આના પ્રકારો પણ ઘણા છે. હાઈ, લો, મીડીયમ… આતો માત્ર શરૂઆતનું સ્ટેજ છે. જેમકે પીળિયો પછી કમળો પછી કમળી આવું જ… આમાં પણ પછી વિચિત્ર પ્રકારના રોગો લાગુ પડે. ક્યાં, કેમ, શા માટે થાય એના કારણો પર સંસોધનો થતા જ રહે છે. પણ અંતિમ સત્ય સુધી પહોચી શકાયું નથી. દવાઓ લેવી કે સાયકો થેરાપી આપવી એ વિષે પણ ગુંચવાડો છે. આ રોગો પર ફિલ્મો, કથાઓ બને છે પણ તેના કારણો ઉદ્ભવ અને વિકાસનો કોઈ પાર પાર પામી શક્યું નથી. અને બધું વિકસિત દેશોમાં વધારે પ્રમાણમાં છે. આપણે બહુ વાંધો નથી.